section_heading: Glazbeni spotovi
paragraph_text: Za promidžbu Black Gives Way to Bluea objavljeno je više glazbenih spotova nego za bilo koji prethodni uradak skupine. Objavljeni su spotovi za pjesme "A Looking in View", "Check My Brain", "Your Decision", "Acid Bubble" (čiji je interaktivni spot dostupan na službenim stranicama sastava),<ref> "Last of My Kind" i "Lesson Learned". Članovi sastava uopće se ne pojavljuju u spotovima za tri navedene pjesme ("A Looking in View", "Acid Bubble" i "Lesson Learned"), što je prvi takav slučaj u karijeri Alice in Chainsa (u spotu za pjesmu "Get Born Again" članovi se pojavljuju na mahove i rabe se slike iz prethodnih spotova).